CELEX: E2015J0003
Language: hr
Date: 2015-10-02 00:00:00
Title: Presuda Suda od 2. listopada 2015. u predmetu E-3/15 – Liechtensteinische Gesellschaft für Umweltschutz protiv Gemeinde Vaduz (Općina Vaduz) (Direktiva 2011/92/EU o procjeni utjecaja na okoliš javnih i privatnih projekata – članak 11. – Pravo na postupak sudskog preispitivanja – Učinak prava EGP-a u nacionalnim pravnim porecima – Načela ekvivalentnosti i djelotvornosti)

8.12.2016   
            
            
               HR
            
            
               Službeni list Europske unije
            
            
               C 457/11
            
         PRESUDA SUDA
   od 2. listopada 2015.
   u predmetu E-3/15
   Liechtensteinische Gesellschaft für Umweltschutz protiv Gemeinde Vaduz (Općina Vaduz)
   (Direktiva 2011/92/EU o procjeni utjecaja na okoliš javnih i privatnih projekata – članak 11. – Pravo na postupak sudskog preispitivanja – Učinak prava EGP-a u nacionalnim pravnim porecima – Načela ekvivalentnosti i djelotvornosti)
   (2016/C 457/08)
   U predmetu E-3/15, Liechtensteinische Gesellschaft für Umweltschutz i Gemeinde Vaduz (općina Vaduz) – ZAHTJEV Sudu u skladu s člankom 34. Sporazuma među državama članicama EFTA-e o osnivanju Nadzornog tijela i Suda koji je podnio Državni sud Kneževine Lihtenštajna (Staatsgerichtshof des Fürstentums Lihtenštajn) za tumačenje članka 11. Direktive 2011/92/EU Europskog parlamenta i Vijeća od 13. prosinca 2011. o procjeni učinaka određenih javnih i privatnih projekata na okoliš, Sud, u sastavu Carl Baudenbacher, predsjednik, Per Christiansen (sudac izvjestitelj) i Páll Hreinsson, suci, presudio je 2. listopada 2015. kao u izreci:
   
               1.
            
            
               Lihtenštajn je imao obvezu provesti Direktive 2011/92/EU na temelju Odluke Zajedničkoga odbora EGP-a br. 230/2012 od 7. prosinca 2012. i primijeniti je u postupku procjene utjecaja na okoliš iz glavnog postupka.
            
         
               2.
            
            
               Nije u skladu s člankom 11. Direktive 2011/92/EU da se donese opća procjena utjecaja na okoliš, a da se odluka o rješavanju ključnih pitanja koja se odnose na učinke projekta na okoliš, poput onih navedenih u članku 5. stavku 3. Direktive 2011/92/EU ostavi za naknadni postupak odobrenja, te da nevladine organizacije koje promiču zaštitu okoliša nemaju pristup postupku sudskog preispitivanja. Nacionalni sud mora odlučiti jesu li u tom slučaju ugrožena ključna pitanja.
            
         
               3.
            
            
               Pravom EGP-a ne zahtijeva se da se na neprimijenjena pravila EGP-a može izravno pozivati pred nacionalnim sudovima država EFTA-e. Međutim, iz prava EGP-a proistječe da je pri tumačenju nacionalnih pravila nacionalni sud obvezan primjenjivati, koliko je to moguće, metode tumačenja koje priznaje nacionalno pravo kako bi se postigao rezultat iz Direktive 2011/92/EU. Ta obveza nastaje na dan kad predmetni pravni akt postane dio Sporazuma o EGP-u.
            
         
               4.
            
            
               Sud koji je uputio zahtjev, u svjetlu načela ekvivalentnosti i djelotvornosti, trebao bi odlučiti o pravnim lijekovima koji su na raspolaganju za povredu članka 11. Direktive 2011/92/EU.